stanford-oval/wikipedia huggingface dataset:
נייטרלינו

|  מידע כללי |
| --- | --- |
 הרכב:  חלקיק יסודי
 סטטיסטיקה:  פרמיון
 תכונות
 מסת מנוחה:  יותר מ-‎8.1×10-26‎ kg יותר מ-‎46×103‎ MeV/c2
 מטען חשמלי:  0 e
 ספין:  1/2 ħ
 מטען צבע:  0
 היסטוריה
 נצפה?:  לא
 
נייטרלינו (באנגלית: Neutralino) הוא חלקיק יסודי היפותטי, נייטרלי מבחינת מטען חשמלי, המהווה את אחד החלקיקים הצפויים להתקיים על פי תאוריות של סופר-סימטריה. לפי ניסויים קודמים (נכון ל-2008), אם הוא קיים, מסתו גבוהה מ-46 ג'יגה אלקטרון-וולט.
מכיוון שלשותפי-העל הנייטרליים הבאים: בינו, ווינו נייטרלי ושני ההיגסינו, יש את אותם מספרים קוונטיים, הם מתערבבים לארבעה חלקיקי נייטרלינו. חלקיקי נייטרלינו מגיבים רק באמצעות הכוח הגרעיני החלש והכבידה, ועל כן קשה לגלות אותם.
בחלק גדול מהמודלים, הנייטרלינו הקל צפוי להיות החלקיק הקל ביותר מבין שותפי-העל (Lightest SUSY Particle - LSP). בהנחה של קיום סימטריה הקרויה זוגיות-R, ה-LSP יהיה גם יציב. במקרה זה הנייטרלינו הוא מועמד טוב להרכיב את החומר האפל.
נייטרלינו יציב צפוי לחמוק מגילוי ישיר בניסויי מאיצי חלקיקים, דוגמת מאיץ LHC, ובכל זאת הוא ישאיר סימן עבה לנוכחותו בצורת אנרגיה חסרה. אם האנרגיה הנמדדת בגלאי החלקיקים תהיה קטנה באופן משמעותי מהאנרגיה שהושקעה בהתנגשות עצמה, זאת תהיה אינדיקציה עקיפה לכך שחלקיקי נייטרלינו נוצרו בניסוי.
ראו גם

מיון החלקיקים
חומר אפל
| חלקיקים בפיזיקה |
| --- | --- | --- |
| חלקיקים יסודיים | חלקיקים יסודיים |  |
| בוזונים | בוזוני כיול (פוטון • גלואון • בוזון W+ • בוזון W- • בוזון Z0) • בוזון היגס |  |
| קווארקים | למעלה (קווארק • אנטיקווארק) • למטה (קווארק • אנטיקווארק) • קסום (קווארק • אנטיקווארק) • מוזר (קווארק • אנטיקווארק) • עליון (קווארק • אנטיקווארק) • תחתון (קווארק • אנטיקווארק) |  |
| לפטונים | אלקטרון • פוזיטרון • מואון • אנטימואון • טאו • אנטיטאו • ניוטרינו • אנטיניוטרינו • ניוטרינו אלקטרוני • אנטיניוטרינו אלקטרוני • ניוטרינו מואוני • אנטיניוטרינו מואוני • ניוטרינו טאואוני • אנטיניוטרינו טאואוני |  |
| חלקיקים מורכבים | חלקיקים מורכבים |  |
| באריונים | נוקליאונים (פרוטון • נייטרון) • אנטיפרוטון • אנטינייטרון • היפרונים • באריון אקזוטי (פנטאקווארק) • הפטאקווארק • הקסאקווארק |  |
| מזונים | פאיון • קאון • אטא • פי • מזון D • מזון J/psi • מזון B • אופסילון • מזון אקזוטי (טטראקווארק) • Y(4140) |  |
| לא האדרונים | גרעין האטום • אטום • מולקולה • אטומים אקזוטיים (אנ') (מואוניום) |  |
| חלקיקים היפותטיים | חלקיקים היפותטיים |  |
| בוזונים | גרביטון • מזון אקזוטי • כדור גלואונים |  |
| פרמיונים | באריון אקזוטי |  |
| שותפי על | גרביטינו • לא גאוג'ינואים (ניוטרלינו • צ'רג'ינו) |  |
| אחרים | טכיון • מונופול מגנטי • פראון |  |
| --- | --- |
בקרת זהויות :  GND: 4376154-9
נוסטוצרס

| נוסטוצרס |
| --- | --- |

תקופה
קרטיקון עליון, 93.9–70.6 מיליון שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: רכיכות
מחלקה:: סילוניות
סדרה:: Ammonitida
תת־סדרה:: Ancyloceratina
משפחה:: Nostoceratidae
סוג:: נוסטוצרס
מינים
 N. adrotans  N. alternatus  N. approximans  N. arkanasanum  N. colubriformis  N. danei  N. draconis  N. helicinus  N. hyatti  N. kernense  N. mariatheresianum  N. mendryki  N. monotuberculatum  N. obtusum  N. pauper  N. pleurocostatum  N. pulcher  N. rotundum  N. saundersorum  N. splendidus  N. stantoni
שם מדעי
 Nostoceras

נוסטוצרס (שם מדעי: Nostoceras) הוא סוג של רכיכה נכחדת מקבוצת האמוניטים אשר התקיים במימי האוקיינוסים של הקרטיקון העליון שבין הקמפן למאסטריכט, לפני 93.9 עד 70.6 מיליון שנה מזמננו. בסוג זה נכללים מינים רבים שממצאי הקונכיות שלהם התגלו ברחבי העולם.
סוג זה נקרא ב-1894 בידי החוקר האמריקאי אלפאוס היאט (אנ'), כשמשמעות שמו: "nostos" - חזרה ו-"ceros" - קרן. זאת עקב מבנה הקונכייה המזכירה ספירלה הפונה חזרה לתוך עצמה.
מבנה הקונכייה שלו הייתה בעלת מבנה סלילי מפותל בצורת האות U והפתח היה בקצה הקונכייה. בחלק העליון היו מכוסים קוצים עדינים שאולי שימשו להגנה. במראהו הוא הזכיר את הסוג Bostrychoceras ובאופן פחות את הסקפיטס והדיפלומוצרס. ככל הנראה התקיים בדומה לנאוטילוסיים המודרניים.
בין השאר סוג זה ידוע ממאובנים שהתגלו בין השאר באנגליה, אוסטרליה, מדגסקר, אנגולה, אוסטריה, בלגיה, דנמרק, צרפת, גרמניה, עיראק, איטליה, הולנד, ניגריה, עומאן, ספרד וארצות הברית.
הערות שוליים

↑  Sepkoski, Jack (2002). "Sepkoski's Online Genus Database". Archived from the original on 2016-02-25. Retrieved 2014-05-28.
↑  "Paleobiology Database - Pectinatites". Retrieved 17 December 2021.
נבחרת גואם בכדורסל

| --- | --- |
גואם
 מידע כללי
 התאחדות:  קונפדרציית הכדורסל של גואם
 הצטרפות:  1974
 השתייכות:  פיב"א אוקיאניה
 
 אליפות אוקיאניה בכדורסל
 הופעות:  1 (הראשונה ב-1999)
 ההישג הטוב:   1999
 משחקי האוקיינוס השקט
 הופעות:  15 (הראשונה ב-1966)
 ההישג הטוב:   1975, 1979, 2015, 2019    1983, 1991, 1999, 2003, 2007, 2011    1966, 1987
 
נבחרת גואם בכדורסל (באנגלית: Guam national basketball team) היא נבחרת כדורסל המייצגת את גואם בתחרויות בינלאומיות.  היא מנוהלת על ידי קונפדרציית הכדורסל של גואם.
גואם היא הנבחרת היחידה מלבד אוסטרליה וניו זילנד שזכתה במדליית כסף באליפות אוקיאניה בכדורסל.
| שנה | מקום | טורניר | מארחת |
| --- | --- | --- | --- |
| 1999 |  | אליפות אוקיאניה 1999 | אוקלנד, ניו זילנד |
טורניר אוקיאניה בכדורסל

1981:
1985-1993: לא השתתפה
1997:
2001: לא השתתפה
2005:
2009:
משחקי האוקיינוס השקט

גואם היא נבחרת השנייה הכי מצליחה במשחקי האוקיינוס השקט, זכתה בגביע שלוש פעמים, אחת פחות מטהיטי. הנבחרת זכתה בפעם האחרונה ב-2015 וב-2019.
1966:
1969: 4
1971: 4
1975:
1979:
1983:
1987:
1991:
1995: 4
1999:
2003:
2007:
2011:
2015:
2019:
הערות שוליים

↑  Sport: FIBA Asia Cup qualifiers a matter of 'survival' for Guam RNZ News, 30 January 2020.
↑  FIBA National Federations – Guam, fiba.com, accessed 3 June 2014.
↑  "Guam Break Pacific Games Hoodoo to Win Men's Basketball Gold". EMTV. 11 ביולי 2015. אורכב מ-המקור ב-13 ביולי 2015. נבדק ב-12 ביולי 2015. {{cite news}}:  (עזרה)
ניתוק גז אוטומטי

ניתוק גז אוטומטי הוא התקן בטיחות במערכות הפועלות בגז בישול (ככיריים ודוד חימום), המנתק את זרם הגז למבער במקרה של התכבות הלהבה. ההתקן מיועד למנוע הצטברות של גז בתוך המכשיר, בתוך ארובה או בחדר, ובכך למנוע סיכון בטיחותי להתלקחות לא רצויה.
הסיבות לכשל בלהבה עשויות להיות הפסקה רגעית של אספקת הגז, לחץ גז נמוך ממערכת אספקת הגז, משב רוח, גלישה של נוזלים על המבער ועוד.
התקנים לניתוק גז עשויים להשתמש לגילוי התקלה באחת מכמה טכנולוגיות: דו-מתכת, צמד תרמי, חיישני להבה וחיישני לחץ. עם גילוי התקלה, נסגר שסתום הגז באופן אוטומטי -  כאשר ההתקן מופעל הוא אמור לעצור (או להפחית לרמות בטוחות) את זרימת הגז למבער. בחלק מההתקנים נדרש איפוס ידני של ההתקן על מנת להדליק מחדש את הלהבה.
בדיקה של התקן ניתוק גז אוטומטי היא חלק מתחזוקה שוטפת של מכשירי גז.
ערך זה הוא קצרמרבנושא טכנולוגיה. אתם מוזמנים לתרום לוויקיפדיה ו.
נוריס קול

| --- | --- |

 לידה:  13 באוקטובר 1988 (בן 35) דייטון שבאוהיו
 עמדה:  רכז וקלע
 גובה:  1.88 מטר
 מספר:  30
 מכללה:  קליבלנד סטייט
 דראפט:  בחירה מספר 28, 2011 שיקגו בולס
 קבוצות כשחקן
 2011–2015   2015–2016   2016   2017  2017–2018  2018   2018–2019   2019–2020   2020–2021   2021–2022   2022   2022–:  מיאמי היט   ניו אורלינס פליקנס   שאנדונג גולדן סטארז   אוקלהומה סיטי ת'אנדר   מכבי תל אביב אבלינו   בודוצ'נוסט פודגוריצה   מונקו   אסוול ליון-וילרבאן   אוניקאחה מאלגה   JL בורק   אתלטיקוס דה סן חרמן
 הישגים כשחקן
 שתי אליפויות NBA‏ (2012, 2013‏)  זכייה בגביע הליגה הישראלית (2017)   אליפות ישראל (2018)
נוריס ג'ן קול השני (באנגלית: Norris Gene Cole II; נולד ב-13 באוקטובר 1988 בדייטון, אוהיו שבארצות הברית) הוא כדורסלן אמריקאי, המשחק בעמדות הרכז והקלע בקבוצת אתלטיקוס דה סן חרמן.
במהלך הקריירה זכה קול בשתי אליפויות בליגת ה-NBA עם מיאמי היט, ובאליפות ישראל וגביע הליגה בכדורסל.
קריירה

קול נבחר בדראפט 2011 על ידי שיקגו בולס במקום ה-28, אך זכויותיו הועברו בטרייד לקבוצת מינסוטה טימברוולבס שהעבירה אותו לקבוצת מיאמי היט.
בשלושת העונות הראשונות שלו בליגה העפיל קול עם קבוצתו, מיאמי היט, לגמר ה-NBA וזכה בתואר פעמיים (ב-2011/2012 וב-2012/2013).
בעונת 2014/2015 הועבר קול בטרייד לניו אורלינס פליקנס. עם הפליקנס העפיל קול לפלייאוף מהמקום השמיני במערב, אך הודח עם קבוצתו בסיבוב הראשון אחרי ארבעה משחקים נגד גולדן סטייט ווריורס.
את עונת 2016/2017 פתח קול בקבוצת שנדונג גולדן סטארס מהליגה הסינית, אך שוחרר לאחר תשעה משחקים, ובמרץ שב לליגת ה-NBA כשחתם לחוזה עד לסוף העונה בקבוצת אוקלהומה סיטי ת'אנדר.
באוגוסט 2017 חתם קול על חוזה לעונה אחת בקבוצת מכבי תל אביב, בה זכה באליפות ישראל בכדורסל לשנה זו.
ב-17 באוגוסט 2018 חתם קול באבלינו מליגת העל האיטלקית.
ב-21 בדצמבר 2018 חתם קול בבודוצ'נוסט פודגוריצה ממונטנגרו.
ב-11 בנובמבר 2019 חתם קול במונקו הצרפתית.
סטטיסטיקת קריירה ב-NBA

נכון לסוף עונת 2016/2017.‏
סטטיסטיקת קריירה ב-NBA > בעונה הסדירה

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2011/2012 | מיאמי | 65 | 2 | 19.4 | 0.393 | 0.276 | 0.776 | 1.4 | 2.0 | 0.7 | 0.0 | 6.8 |
| 2012/2013 | מיאמי | 80 | 4 | 19.9 | 0.421 | 0.357 | 0.650 | 1.6 | 2.1 | 0.7 | 0.1 | 5.6 |
| 2013/2014 | מיאמי | 82 | 6 | 24.6 | 0.414 | 0.345 | 0.779 | 2.0 | 3.0 | 0.9 | 0.1 | 6.4 |
| 2014/2015 | מיאמי | 47 | 23 | 24.4 | 0.386 | 0.265 | 0.696 | 2.3 | 3.5 | 0.9 | 0.2 | 6.3 |
| 2014/2015 | ניו אורלינס | 28 | 2 | 24.4 | 0.444 | 0.378 | 0.743 | 1.8 | 3.2 | 0.5 | 0.3 | 9.9 |
| 2015/2016 | ניו אורלינס | 45 | 23 | 26.6 | 0.405 | 0.324 | 0.800 | 3.4 | 3.7 | 0.8 | 0.1 | 10.6 |
| 2016/2017 | אוקלהומה | 13 | 0 | 9.6 | 0.308 | 0.231 | 0.800 | 0.8 | 1.1 | 0.6 | 0.0 | 3.3 |

| קריירה |  | 360 | 60 | 22.3 | 0.407 | 0.324 | 0.743 | 2.0 | 2.7 | 0.8 | 0.1 | 7.0 |
↑  בשל שביתת שחקנים ב-NBA התקיימו בעונת 2011/2012 66 משחקים בלבד
סטטיסטיקת קריירה ב-NBA > בפלייאוף

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2012 | מיאמי | 19 | 0 | 8.9 | 0.324 | 0.250 | 0.778 | 0.5 | 0.6 | 0.4 | 0.0 | 1.8 |
| 2013 | מיאמי | 21 | 0 | 19.9 | 0.480 | 0.531 | 0.737 | 1.9 | 2.0 | 0.7 | 0.1 | 6.1 |
| 2014 | מיאמי | 20 | 0 | 20.2 | 0.410 | 0.375 | 0.867 | 1.1 | 1.8 | 0.4 | 0.1 | 4.6 |
| 2015 | ניו אורלינס | 4 | 0 | 26.5 | 0.417 | 0.214 | 0.667 | 1.8 | 1.8 | 0.0 | 0.3 | 8.8 |
| 2017 | אוקלהומה | 4 | 0 | 6.3 | 0.250 | 0.250 | 0.000 | 0.3 | 0.3 | 0.0 | 0.3 | 1.3 |

| קריירה |  | 68 | 0 | 16.5 | 0.421 | 0.382 | 0.783 | 1.2 | 1.4 | 0.1 | 0.5 | 4.3 |
הערות שוליים

↑  נוריס קול חתם באבלינו, באתר ynet, 16 באוגוסט 2018
↑  Norris Cole career stats באתר NBA.com(הקישור אינו פעיל, 5.07.2018)
↑  הדקות, הריבאונדים, האסיסטים, החטיפות, החסימות והנקודות הם בממוצע למשחק.
משטרת מצרים

| --- | --- |
סמל המשטרה המצרית
 
 דגל משטרת מצרים
 תחום:  רשות ממשלתית
 שפה רשמית:  ערבית
 מדינה:  מצרים 
 מטה הארגון:  קהיר
 מקום פעילות:  מצרים
 מנכ"ל:  מג'די עבדול ג'אפר
 עובדים:  500,000
 תקופת הפעילות:  1878–הווה (כ־146 שנים)
 http://www.moiegypt.gov.eg/
 
משטרת מצרים היא הגוף האחראי על האכיפה ושמירת הסדר במצרים. משטרת מצרים כפופה למשרד הפנים המצרי. בראש המשטרה עומד שר הפנים ותחתיו קצינים בדרגת ליווא, דרגה המקבילה לדרגת ניצב במשטרת ישראל או למייג'ור גנרל.
היסטוריה

המשטרה המצרית החלה את פעילותה תחת האימפריה העות'מאנית ופעלה במשך 4 שנים תחתיה. ב-1882 הועברה לחסות האימפריה הבריטית.
עד הכרזת העצמאות של מצרים ב-1922 פעלה המשטרה המצרית כמשטרת יישוב. כאשר מצרים הייתה מדינת חסות של האימפריה הברטית, מפקד המשטרה היה המפקח הכללי והיה כפוף למשרד הפנים הבריטי. לאחר הקמת מצרים כמדינה, הוכפפה המשטרה למשרד הפנים ופעלה לאורך השנים תחת שרי פנים שונים. חלק משרי הפנים ניצלו את סמכותם על מנת לרדוף יריבים פוליטיים וחלק מראשי הממשלה מינו עצמם לשרי הפנים על מנת לשלוט במשטרה.
שר הפנים הראשון של מצרים (ומתוקף תפקידו גם ראש המשטרה) היה סעד זע'לול, שכיהן גם כראש הממשלה המצרי הראשון.
תפקיד שר הפנים ואיתו הנהלת המשטרה עברו טלטלה[דרושה הבהרה] עד מינוי אחמד לוטפי א-סייד באמצע שנות ה-30 של המאה ה-20. משנות ה-30 ועד מהפכת הקצינים החופשיים ב-1952, שימשו בתפקיד שר הפנים אישים אשר לא היו בעלי רקע צבאי אלא בעלי רקע אזרחי. לאחר המהפכה מינה גמאל עבד אל נאצר את עצמו לתפקיד שר הפנים כדי לשלוט במשטרה. נאצר גם שינה את תקנון המשטרה וקבע שעל מנת לשמש כשר הפנים צריך המועמד רקע ביטחוני או משטרתי.
מבנה נוכחי

ב-2007 שונתה שיטת העבודה עקב העומס הרב בעבודת שר הפנים. בעקבות כך מונו ארבעה סגני שרים למשרד הפנים, אשר מחלקים ביניהם את התפקידים השונים: שר הפנים אחראי באופן כללי על הביטחון הלאומי, וכל סגן שר אחראי על תחום מסוים.
מבנה נוכחי > סגן שר ראשון - אחראי על ביטחון הציבור

שיטור עירוני
שוטרי ביקורת הגבולות
אבטחת נמלי הים, האוויר והיבשה
משטרת ההגירה
תחום החקירות הפלילות והזיהוי הפלילי
מבנה נוכחי > סגן שר שני - יחידות מיוחדות

היחידה ללוחמה בטרור
הגנה אזרחית
ניידת משטרת מצרים מסוג טויוטהניהול ואבטחת בתי הסוהר
דוברות המשטרה
יחידת הסייבר של המשטרה
כוחות הביטחון המרכזי
אבטחת אתרי שימור טבע, אתרי תירות ואתרי עתיקות (יחידה זו דוברות מספר שפות: אנגלית, רוסית ועברית)
משטרת התנועה
תחבורה משטרתית- הסעת עצירים ושינוע כוחות משטרה.
מבנה נוכחי > סגן שר שלישי - מטה

האקדמיה לשוטרים
כוח אדם - שלישות לשוטרים ואזרחים בשרות המשטרה
שוטרים מצריים בהפגנהארגון הספורט - שמירה על כושר ודאגה לתוכנית אימונים ספורטיבית.
מבנה נוכחי > סגן שר רביעי - לוגיסטיקה

פיננסים
יחידת התקציבים
יחידת הלוגיסטיקה-אספקה של מזון וציוד
היחידה המשפטית
חלוקה

בכל מחוז במצרים מפקד על המשטרה קצין בדרגת ליווא אשר מפקד על המשטרה המקומית, הקצין כפוף ומדווח למושל המחוז, מושל המחוז מדווח לסגן שר הפנים הרלוונטי.
בנפות המצריות מפקדים קצינים בעלי דרגה נמוכה יותר אשר כפופים לקצין המחוזי.
המשטרות העירוניות נחשבות למתקדמות בהרבה מהמשטרה הכפרית והמדברית, כאשר למשטרה העירונית ציוד מתקדם כגון מחשבים וציוד אלקטרוני איכותי ורכבים חדישים, במשטרת הכפר לרוב הציוד הוא ישן ומבוסס על עודפים כגון מכשירי קשר ישנים ורכבי שטח ישנים. בערים קיימות יחידות אופניים אשר משמשות להגעה מהירה באזורים צפופים כגון פארקים או סמטאות.
הכשרה

הכשרת הקצינים המצרים מתבצעת באקדמיה המשטרתית המצרית כאשר תקופת הכשרת קצין היא 4 שנים והיא כוללת מסלול עיוני ומעשי. בין השאר לומדים החניכים את התחומים הבאים:
שוטרים מצריים בשוק קהירחקירות פליליות
תרגול צבאי ושימוש בנשק
אנטומיה
הגנה אזרחית
כבאות
רפואה משפטית
קריפטוגרפיה
עזרה ראשונה
סוציולוגיה
משפטים
תקשורת
שוטרים אשר מיועדים להתמחות מיוחדת יעברו קורסים נוספים.
רכיבה ופרשיםשוטר מצרי
צלילה
יחסי ציבור
אוריינטציה פוליטית
הכשרת שפות זרות: אנגלית וצרפתית ומיעוט השוטרים ילמדו רוסית ועברית.
כל קצין יכול להתקדם עד לדרגת ראאד (מקביל לרב פקד) באופן אוטומטי, כדי להתקדם לדרגת הוגש (סגן ניצב) על הקצין לעבור הכשרה נוספות של שלושה חודשים.
דרגות

הדרגות מחולקות לשוטרים ולקצינים כאשר דרגות הקצינים מקבילות לדרגות הצבא המצרי.
דרגות > דרגות שוטר

טוראי- הכשרה ראשונית
רב-טוראי- תחילת שירות
סמל-תפקיד ותק
סמל צוות- מקביל לתפקיד סמל
דרגות > קצינים

| דרגה | לוטננט (ملازم) | ראשית (ملازم أول) | קפטן (نقيب) | ראאד (رائد) | הוגש (مقدم) | קולונל (عقيد) | דיקן (عميد) | ליווא (لواء) |
| --- | --- | --- | --- | --- | --- | --- | --- | --- |
| הדרגה המקבילה במשטרת ישראל | מפקח משנה | מפקח | פקד | רב פקד (רפ"ק) | סגן ניצב (סנ"צ) | ניצב משנה (נצ"מ) | תת ניצב (תנ"צ) | ניצב |
סמל הדרגה:
ציוד > לבוש

מדי השוטרים הרגילים הם בצבע חאקי בדומה למדי הצבא המצרי אך שוטרים מסוימים לבושים בבגדים ירוקים או כחולים כהים, קציני משטרה חמושים לובשים בגדים שחורים עם מעיל צמר בחורף ובגדים לבנים קצרים בקיץ.
חלק מהחיילים נעים עם כומתות בצבע ירוק כהה, אפור או כחול על ראשם לרוב באזורים תיירותיים.
ציוד > חימוש

למשטרה המצרית מגוון כלי נשק המשמשים ביחידות שונות בהן משטרת הגבולות, משטרת התנועה, המשטרה העירונית, משטרת התיירות והיחידות המיוחדות. בין היתר משתמשת המשטרה בכלי הנשק שבטבלה.
| סוג | שם |
| --- | --- |
אקדח: גלוק ,CZ75, MP, זיג זאואר, USP
רובי סער: AK-47
תת-מקלע: FN P90, הקלר וקוך UMP, MP5
רובים אחרים: M1 קרבין
צלפים: רמינגטון מודל 700, רובה M14
ראו גם

פוליטיקה של מצרים
חוקת מצרים (2014)
המהפכה במצרים (2011)
שוטר מיחידת התיירות רכוב על גמל
נייל קוסטה

| --- | --- |

 לידה:  המאה ה־20 גיברלטר 
 מדינה:  הממלכה המאוחדת, גיברלטר 
 מקום מגורים:  גיברלטר
 השכלה:  Bayside Comprehensive School  אוניברסיטת ויילס 
 תפקיד:  Member of the Parliament of Gibraltar (26 בנובמבר 2015)  Member of the Parliament of Gibraltar (8 בדצמבר 2011–26 בנובמבר 2015)  Member of the Parliament of Gibraltar (11 באוקטובר 2007–8 בדצמבר 2011) 
 מפלגה:  המפלגה הליברלית של גיברלטר
 
נייל פרנסיס קוסטה (באנגלית: Neil Francis Costa) הוא עורך דין ופוליטיקאי גיברלטרי מהמפלגה הליברלית של גיברלטר. בדצמבר 2011 נעשה קוסטה לחבר הפרלמנט של גיברלטר, ומאז הוא מכהן כשר התיירות, שר התחבורה, השר לקשרים מסחריים ושר הנמל.
ביוגרפיה

נייל קוסטה נולד בגיברלטר ובא ממשפחה ממעמד הפועלים; הוריו התגוררו בדיור ציבורי וחלקו דירה אחת עם סבו וסבתו. אביו היה סתת ואימו קופאית בסופרמרקט. קוסטה למד בחטיבת הביניים סנט אנה (St. Anne's Middle School), ולאחר מכן בתיכון המקיף בייסייד, שם הוא בלט בציוניו המעולים. לאחר סיום לימודיו, המשיך קוסטה בלימודי משפטים וספרדית באוניברסיטת וויילס שבקארדיף וסיים בהצטיינות. הוא השלים את לימודי המשפטים בבית הספר למשפטים של אכסניות המשפט, הצטרף להתאחדות עורכי הדין של לונדון בנובמבר 2002 ולהתאחדות עורכי הדין של גיברלטר בינואר 2003.
קוסטה היה מעורב בפוליטיקה של גיברלטר עוד מימי היותו סטודנט, והצטרף למפלגה הליברלית של גיברלטר ב-1999. ב-2007 הוא נבחר לפרלמנט של גיברלטר, ישב באופוזיציה ונעשה לשר הצללים לענייני בריאות ושירותים סוציאליים. בשנת 2011, יחד עם ד"ר ג'וזף גרסיה וסטיבן לינארס, רץ כמועמד מטעם המפלגה הליברלית (שהתמודדה ברשימה משותפת עם מפלגת העבודה הסוציאליסטית) בבחירות ב-2011.
קוסטה נבחר מחדש לפרלמנט ב-2011, הפעם כשר בממשלה, ומונה על ידי ראש השרים פביאן פיקארדו לשר התיירות, התחבורה, הקשרים המסחריים והנמל.
לאחר שתים עשרה שנים בפוליטיקה, חזר קוסטה לפרקטיקה משפטית פרטית. עבודתו מתמקדת בדיני זכויות אדם, משפט ציבורי, כלומר תיקים חוקתיים ומינהליים, ודיני תעסוקה, בפרט בעניינים הנוגעים לאפליה, חשיפות מוגנות ושוויון הזדמנויות. הוא מתמחה גם בדיני משפחה, ידועים בציבור, משפט כללי מסחרי, והתדיינות אזרחית ופלילית. קוסטה מופיע בפני בית המשפט העליון של גיברלטר, בית המשפט לערעורים, בית הדין לעבודה, וגופים סטטוטוריים אחרים. באוקטובר 2019 סיים בהצטיינות את לימודיו לתואר שני במשפטים באוניברסיטת אדינבורו.
הערות שוליים

↑  "Neil Costa: A Liberal with a Bright Future in Law - Or Politics", אתר VOX, מ-16 במרץ 2007 (באנגלית).
↑  "GARCIA, COSTA AND LINARES MAKE UP LIBERAL PART OF ALLIANCE", גיברלטר כרוניקל, מ-11 בנובמבר 2011 (באנגלית).
↑  "New Government Announces Ministers’ Portfolios Today", אתר "yourgibraltartv.com", מ-12 בדצמבר 2011 (באנגלית).
↑  [https://www.gibraltarlawyers.com/people/neil-costa The Hon Neil F Costa
Partner], ISOLAS 1892
ניצחון

אלת הניצחון ויקטוריה על גבי קשת ולינגטון
מדבקות פגוש (סטיקרים) עם הכיתוב "אנחנו ננצח", מעל איור של דגל ישראל. צולם בזמן מלחמת חרבות ברזל 2023.
ניצחון הוא מונח המתייחס בדרך כלל למלחמות, ומתאר הצלחה בהשגת המטרות והבסת האויב, או הבסת היריב בתחרויות. הצלחה במערכה צבאית תוקפנית נקראת "ניצחון אסטרטגי", וניצחון בהיתקלות עם האויב (התגוננות מוצלחת) נקראת "ניצחון טקטי".
מבחינה רגשית, לניצחון מתלווה תחושה של התרוממות רוח, וברוב התרבויות הוא מתבטא בתנועות ובתנוחה המשדרות תוקפנות. ריקודי ניצחון וזעקות ניצחון, בדומה לריקודי מלחמה וזעקות מלחמה מבוצעים לפני שמתקיים קרב אלים. דוגמה היסטורית ראשונית לריקוד ניצחון היא ריקודם של הלומברדים והודייתם לאודין לאחר ניצחונם בקרב בשנת 579. הם שחטו עז וסביב ראשה הכרות חגו במעגל ושרו שיר ניצחון.
בימי הרפובליקה הרומית, ניצחונות נחגגו על ידי מצעד ניצחון, שער ניצחון והקמת אנדרטות ניצחון. בימי עבר, המנצחים בקרב היו לוקחים שלל מהמובסים, כגון נשקו של האויב לשימוש משני, או חלקים מגופותיהם.
במיתולוגיה היוונית ניקה היא אלת הניצחון ובמיתולוגיה הרומית היא נקראה ויקטוריה, ומכאן מקור המילה ניצחון בשפות הלטיניות (Victory) והשמות ויקטוריה וויקטור. בספרות ובאגדות שבאו לאחריהן הניצחון מיוצג על ידי גיבור שהורג מפלצת בקרב פנים אל פנים (גאורגיוס הקדוש, אינדרה, תור שהורג את יורמנגנד ועוד). סול אינוויקטוס, אל השמש "הבלתי מנוצח" מהמיתולוגיה היוונית, נהפך לשמו של ישו במיתולוגיה הנוצרית. פאולוס תיאר את תחיית ישו כניצחון על המוות והחטא.
המילה הלטינית לניצחון, ויקטורי, החלה להחליף את מקבילתה באנגלית עתיקה, sige. התחילית "זיג" הייתה נפוצה במשפחת השפות הגרמאניות ושאריותה בימינו הן שמות כמו, זיגפריד, זיגמונד, זיגברט, זיגורד ועוד.
יום הניצחון

מדינות שונות נוהגות לציין את יום הניצחון שלהן. כלומר, היום בו הושג ניצחון צבאי או אסטרטגי משמעותי, אשר הכריע או סיים מלחמה בעלת חשיבות במהלך ההיסטוריה של אותן מדינות.
למשל, יום הניצחון לציון כניעתה של גרמניה מצוין במדינות המערב ב-8 במאי (יום הניצחון באירופה) ואילו בגוש המזרחי, ב-9 במאי, כ"יום הניצחון בחבר המדינות". גם בישראל הוא מצוין ב-9 במאי, בהגדרה "יום הניצחון על גרמניה הנאצית". כמו כן, יום השחרור וההצלה מצוין מדי שנה בכ"ו באייר לציון ניצחון בעלות הברית על גרמניה הנאצית במלחמת העולם השנייה.
סימן הניצחון

סימן V או סימן הניצחון היא מחווה גופנית הנעשית באמצעות כף יד המופנית קדימה, שבה האצבע המורה ואצבע האמה מתוחות ומופרדות אחת מהשנייה, בעוד האצבעות האחרות קמוצות. המחווה נועדה ליצג את האות הלטינית V.
ראו גם

ניצחון פירוס
נערות מציגות את סימן הניצחון בהפגנה למען העתיד בברלין
נוריקו אוהארה

זהו שם יפני; שם המשפחה הוא .
| --- | --- |
אין תמונה חופשית
 לידה:  2 באוקטובר 1935 Ikebukuro, יפן 
 פטירה:  12 ביולי 2024 (בגיל 88) 
 שם לידה:  小原 法子 
 מדינה:  יפן 
 תקופת הפעילות:  1966–2024 (כ־58 שנים) 
 צאצאים:  Atsuo Tobe 
 פרסים והוקרה:  Seiyu Awards Merit Award (3 במרץ 2007)  Synergy Award (18 בפברואר 2013) 
 http://oharanoriko.com/
 פרופיל ב-IMDb
 
נוריקו אוהארה (ביפנית: 小原乃梨子; ‏2 באוקטובר 1935 –  12 ביולי 2024) הייתה שחקנית ומדבבת יפנית.
ביוגרפיה

נוריקו נולדה בטוקיו, יפן. היא נחשבת לאחת המדבבות הוותיקות ביפן שהתחילו לעבוד בתקופת התחלת הדיבוב היפני.
נוריקו דיבבה שלל תפקידים של ילדים, ונשים יפות. חלקם שהיו המפורסמים ביותר היו נובו (נוביטה נובי) מ"דורימון" ומנהיגת שלישיית הנבלים בסדרות "טיים בוקאן", כולל את דורונג'ו מ"יאטאמן" שכרגע היא מדבבת בגרסה החדשה.
בדיבוב סרטים זרים, נוריקו נודעת בתפקידים של בריז'יט בארדו, שירלי מקליין, ג'יין פונדה ועוד.
במרץ 2007,זכתה בפרס למפעל חיים בטקס הראשון של פרסי הדיבוב.
בנה אטסו טובה הוא אנימטור.
ניצוצות (שיר)

| --- | --- |
 סינגל בביצוע פורטיסחרוף
 מתוך האלבום 1900?
 יצא לאור:  1990 
 סוגה:  רוק 
 שפה:  עברית 
 אורך:  7.14 דק' 
 כתיבה:  רמי פורטיס 
 לחן:  פורטיסחרוף 
 
ניצוצות הוא סינגל שביצע הצמד פורטיסחרוף (רמי פורטיס וברי סחרוף), שכתב רמי פורטיס והלחין עם ברי סחרוף. השיר יצא לאור בשנת 1990.
רקע

השיר נכלל באלבום "1900?" שהוציאו פורטיס וסחרוף. פורטיס כתב את השיר על האדם האחר שקיים בתוכו, ועל המאבק איתו. כשהוקלט, לא רצה בתחילה סחרוף להכניסו לאלבום.
בשנת 1996 כתב סחרוף את פסקול הסרט "קלרה הקדושה" בבימוים של ארי פולמן ואורי סיון. השיר בוצע בגרסה אקוסטית.
בשנת 2002 השתתף רמי פורטיס ב"מקרה פסנתר", מופע משותף עם שלומי שבן, שהועלה לראשונה במסגרת פסטיבל הפסנתר. במסגרת מופע זה הוקלט השיר, ובמצעד הפזמונים העברי השנתי של רשת ג' לשנת התשס"ב (2002) דורג השיר במקום ה-38.
גרסאות כיסוי

בשנת 2004 הוציאו הזמרים מיקה שדה, ציפי משהיד ולירון לב גרסת כיסוי של השיר במסגרת התכנית כוכב נולד.
בשנת 2021 הוציאו כל כוכבי הסדרה שקופים גרסת כיסוי של השיר במסגרת אותה סדרה.
הערות שוליים

↑  יוסי חרסונסקי, עיון ביקורת, באתר יוסימיוזיק
↑   בן שלו, ברי סחרוף בן 60: כל מה שלא העזתם לשאול, באתר הארץ, 22 ביוני 2017
נום (מצרים העתיקה)

ערך זה עוסק במחוזות במצרים העתיקה. אם התכוונתם למשמעות אחרת, ראו .
מפת הנומים במצרים התחתונה
מפת הנומים במצרים העליונה
נום (מיוונית: Νομός "נוֹמוֹס", "מחוז") היה יחידה גאוגרפית אדמיניסטרטיבית של מצרים העתיקה. השימוש הרווח היום במונח היווני ולא במונח המצרי ספּאת (spȝt) נולד עוד בתקופתו של שלטון בית תלמי במצרים. היוונים, שהוקסמו ממצרים העתיקה, יצרו רשומות היסטוריות רבות על אודות ארץ זו, ורשומות אלו היו נגישות להיסטוריונים המערביים והשפיעו על השימוש במונחים היווניים.
מצרים העתיקה

ניתן לעקוב אחר חלוקת מצרים העתיקה לנומים עד לפני תקופת השושלות (לפני המאה ה-32 לפני הספירה). במקורם, נומים אלו היו ערי-מדינה אוטונומיות[דרוש מקור], אך מאוחר יותר התאחדו. לפי מסורת קדומה, הפרעה מנס השלים את האיחוד הסופי.
לא רק שחלוקת מצרים לנומים החזיקה מעמד מעל לשלושת אלפים שנה, שטחי הנומים האינדיבידואליים והסדר שלהם נשארו יציבים במידה ניכרת. חלק מהנומים, כגון Xois שבמרכז הדלתא או Khent במצרים העליונה, הוזכרו עוד באבן פלרמו, שנחרתה בתקופת השושלת החמישית (המאות ה-24 וה-25 לפני הספירה). שמות נומים אחרים, כגון Bubastis, לא מוזכרים לפני הממלכה החדשה (המאות ה-16 עד ה-11 לפנה"ס). תחת המערכת ששרדה את רוב ההיסטוריה של  מצרים הפרעונית, הארץ הייתה מחולקת ל-42 נומים.
מצרים התחתונה, מבירת הממלכה הקדומה ממפיס ועד לים התיכון, נחלקה ל-20 נומים. הראשון, סקארה, השתרע סביב ממפיס וגיזה באזור קהיר של היום. הנומים מוספרו מדרום לצפון לאורך דלתת הנילוס, תחילה ממערב ואז למספרים הגבוהים יותר במזרח. כך אלכסנדריה הייתה הנום השלישי; Bubastis הייתה השמונה-עשר.
מצרים העליונה חולקה ל-22 נומים. הראשון היה סביב יב קרוב לגבול מצרים עם נוביה באשד הנהר הראשון - באזור של אסוואן של היום. מנום זה המספרים הלכו ועלו עם הנהר, ברצועה צרה של אדמה פורייה שהיוותה את עמק הנילוס. Waset (תבאי העתיקה או לוקסור של ימינו) הייתה בנום הרביעי, אל-עמארנה הייתה ב-14, וMeidum הייתה ב-21.